ddrg/super_eurlex huggingface dataset:
Uradni list L 119 , 03/05/1978 str. 0007 - 0007

finska posebna izdaja: poglavje 1 zvezek 1 str. 0143

grška posebna izdaja: poglavje 01 zvezek 4 str. 000P

švedska posebna izdaja: poglavje 1 zvezek 1 str. 0143

španska posebna izdaja: poglavje 01 zvezek 2 str. 0129

portugalska posebna izdaja poglavje 01 zvezek 2 str. 0129



Uredba Sveta (Euratom, ESPJ, EGS) št. 913/78 z dne 2. maja 1978 o spremembi Uredbe (EGS, Euratom, ESPJ) št. 260/68 o pogojih in postopku obdavčevanja v korist Evropskih skupnosti SVET EVROPSKIH SKUPNOSTI JE ob upoštevanju Pogodbe o ustanovitvi enotnega Sveta in enotne Komisije Evropskih skupnosti, ob upoštevanju Protokola o privilegijih in imunitetah Evropskih Skupnosti in zlasti člena 13 Protokola, ob upoštevanju predloga Komisije, ker je treba spremeniti Uredbo Sveta (EGS, Euratom, ESPJ) št. 260/68 z dne 29. februarja 1968 o pogojih in postopku obdavčevanja v korist Evropskih skupnosti [1], kakor je bila nazadnje spremenjena z Uredbo (ESPJ, EGS, Euratom) št. 1544/73 [2], kar bo omogočilo upoštevanje Uredbe Sveta (Euratom, ESPJ, EGS) št. 912/78 z dne 2. maja 1978 o spremembah Kadrovskih predpisov za uradnike in pogojev za zaposlitev drugih uslužbencev Evropskih skupnosti [3], SPREJEL NASLEDNJO UREDBO: Člen 1 - "v skladu s členom 70a Kadrovskih predpisov." Člen 2 Ta uredba začne veljati dan po objavi v Uradnem listu Evropskih skupnosti. Ta uredba je v celoti zavezujoča in se neposredno uporablja v vseh državah članicah. V Bruslju, 2. maja 1978 Za Svet Predsednik K. B. Andersen [1] UL L 56, 4.3.1968, str. 8. [2] UL L 155, 11.6.1973, str. 6. [3] UL L 119, 3.5.1978, str. 1. --------------------------------------------------
Uredba Sveta (EGS) št. 482/77

z dne 8. marca 1977

o sklenitvi Sporazuma v obliki izmenjave pisem med Evropsko gospodarsko skupnostjo in Kraljevino Maroko o nekaterih vinih s poreklom iz Maroka, upravičenih do označbe porekla

SVET EVROPSKIH SKUPNOSTI JE

ob upoštevanju Pogodbe o ustanovitvi Evropske gospodarske skupnosti in zlasti člena 113 Pogodbe,

ob upoštevanju priporočila Komisije,

ker je bil Sporazum o sodelovanju med Evropsko gospodarsko skupnostjo in Kraljevino Maroko podpisan 27. aprila 1976;

ker je Začasni sporazum [1], podpisan istega dne, o predčasni uporabi trgovinskih določb Sporazuma o sodelovanju začel veljati 1. julija 1976;

ker je treba skleniti sporazum v obliki izmenjave pisem, kakor je predvideno v členu 21(2) zgoraj navedenega Sporazuma o sodelovanju in členu 14(2) zgoraj navedenega Začasnega sporazuma za uporabo ureditve, predvidene v navedenih členih, za vino, upravičeno do označbe porekla po maroški zakonodaji, ki je oproščeno plačila carin pri uvozu v Skupnost v mejah letne tarifne kvote Skupnosti v višini 50000 hektolitrov,

SPREJEL NASLEDNJO UREDBO:

Člen 1

Sporazum v obliki izmenjave pisem med Evropsko gospodarsko skupnostjo in Kraljevino Maroko glede začetka veljavnosti ureditve, predvidene v členu 21(2) Sporazuma o sodelovanju in členu 14(2) Začasnega sporazuma za vino, upravičeno do označbe porekla po maroški zakonodaji, ki je oproščeno plačila carin pri uvozu v Skupnost v mejah letne tarifne kvote Skupnosti v višini 50000 hektolitrov, je s tem odobren v imenu Skupnosti.

Besedilo Sporazuma v obliki izmenjave pisem je priloženo k tej uredbi.

Člen 2

Predsednik Sveta se pooblasti za imenovanje osebe, ki je pooblaščena za podpis Sporazuma, ki zavezuje Skupnost [2].

Člen 3

Ta uredba začne veljati dan po objavi v Uradnem listu Evropskih skupnosti.

Ta uredba je v celoti zavezujoča in se neposredno uporablja v vseh državah članicah.

V Bruslju, 8. marca 1977

Za Svet

Predsednik

D. Owen

[1] UL L 141, 28.5.1976, str. 98.

[2] Generalni sekretariat Sveta poskrbi za objavo datuma podpisa Sporazuma v Uradnem listu Evropskih skupnosti.

--------------------------------------------------
Uredba Sveta (EGS) št. 2566/76

z dne 20. julija 1976

o sprejetju Sporazuma v obliki izmenjave pisem o spremembi preglednic I in II, priloženih Protokolu št. 2 k Sporazumu med Evropsko gospodarsko skupnostjo in Švicarsko konfederacijo

SVET EVROPSKIH SKUPNOSTI JE

ob upoštevanju Pogodbe o ustanovitvi Evropske gospodarske skupnosti in zlasti člena 113 Pogodbe,

ob upoštevanju priporočila Komisije,

ker je treba spremeniti preglednici I in II, priloženi Protokolu št. 2 k Sporazumu med Evropsko gospodarsko skupnostjo in Švicarsko konfederacijo [1], in sprejeti sporazum v obliki izmenjave pisem, sklenjen v ta namen,

SPREJEL NASLEDNJO UREDBO:

Člen 1

Sporazum v obliki izmenjave pisem o spremembi preglednic I in II, priloženih Protokolu št. 2 k Sporazumu med Evropsko gospodarsko skupnostjo in Švicarsko konfederacijo se sprejme v imenu Skupnosti.

Besedilo sporazuma je priloženo k tej uredbi.

Člen 2

Predsednik Sveta je pooblaščen, da imenuje osebo, pooblaščeno za podpis Sporazuma, ki zavezuje Skupnost.

Člen 3

Ta uredba začne veljati dan po objavi v Uradnem listu Evropskih skupnosti.

Ta uredba je v celoti zavezujoča in se neposredno uporablja v vseh državah članicah.

V Bruslju, 20. julija 1976

Za Svet

Predsednik

M. van der Stoel

[1] UL L 300, 31.12.1972, str. 188.

--------------------------------------------------
Uredba Sveta (EGS) št. 1503/76

z dne 21. junija 1976

o sklenitvi Sporazuma o trgovinskem sodelovanju med Evropsko gospodarsko skupnostjo in Islamsko republiko Pakistan

SVET EVROPSKIH SKUPNOSTI JE

ob upoštevanju Pogodbe o ustanovitvi Evropske gospodarske skupnosti in zlasti členov 113 in 114 te pogodbe,

ob upoštevanju priporočila Komisije,

ker je treba skleniti Sporazum o trgovinskem sodelovanju, ki je bil s pogajanji usklajen med Skupnostjo in Islamsko republiko Pakistan,

SPREJEL NASLEDNJO UREDBO:

Člen 1

S to uredbo se v imenu Skupnosti sklene Sporazum o trgovinskem sodelovanju med Evropsko gospodarsko skupnostjo in Islamsko republiko Pakistan, katerega besedilo je priloženo tej uredbi.

Člen 2

Predsednik Sveta, tako kot je predvideno v členu 15 Sporazuma, pisno obvesti drugo pogodbenico, da je Skupnost končala postopke, potrebne za začetek veljavnosti tega sporazuma [1].

Člen 3

V Skupni komisiji iz člena 8 tega sporazuma Skupnost zastopa Komisija Evropskih skupnosti, ki ji pomagajo predstavniki držav članic.

Člen 4

Ta uredba začne veljati tretji dan po objavi v Uradnem listu Evropskih skupnosti.

Ta uredba je v celoti zavezujoča in se neposredno uporablja v vseh državah članicah.

V Luxembourgu, 21. junija 1976

Za Svet

Predsednik

J. Hamilius

[1] Izmenjava uradnih obvestil o končanju postopkov, potrebnih za začetek veljavnosti Sporazuma o trgovinskem sodelovanju med Evropsko gospodarsko skupnostjo in Islamsko republiko Pakistan, podpisanega v Bruslju 1. junija 1976, je potekala 25. junija 1976 v Bruslju, Sporazum bo v skladu s členom 15 začel veljati 1. julija 1976.

--------------------------------------------------
Uredba Sveta (EGS) št. 2411/75

z dne 16. septembra 1975

o sklenitvi Sporazuma med Evropsko gospodarsko skupnostjo in Združenimi mehiškimi državami

SVET EVROPSKIH SKUPNOSTI JE

ob upoštevanju Pogodbe o ustanovitvi Evropske gospodarske skupnosti in zlasti členov 113 in 114 Pogodbe,

ob upoštevanju priporočila Komisije,

ker je treba po uspešnih pogajanjih skleniti Sporazum med Evropsko gospodarsko skupnostjo in Združenimi mehiškimi državami,

SPREJEL NASLEDNJO UREDBO:

Člen 1

V imenu Skupnosti se sklene Sporazum med Evropsko gospodarsko skupnostjo in Združenimi mehiškimi državami, katerega besedilo je priloženo k tej uredbi.

Člen 2

Predsednik Sveta v skladu s členom 12 Sporazuma, uradno obvesti druge pogodbenice, da je Skupnost dokončala postopke, potrebne za začetek veljavnosti tega sporazuma.

Člen 3

V Skupnem odboru, predvidenem v členu 6 Sporazuma, Skupnost zastopa Komisija Evropskih skupnosti, ob pomoči predstavnikov držav članic.

Člen 4

Ta uredba začne veljati tretji dan po objavi v Uradnem listu Evropskih skupnosti.

Ta uredba je v celoti zavezujoča in se neposredno uporablja v vseh državah članicah.

V Bruslju, 16. septembra 1975

Za Svet

Predsednik

M. Rumor

--------------------------------------------------
Uredba Sveta (EGS) št. 1274/75

z dne 20. maja 1975

o sklenitvi Sporazuma med Evropsko gospodarsko skupnostjo in Državo Izrael

SVET EVROPSKIH SKUPNOSTI JE

ob upoštevanju Pogodbe o ustanovitvi Evropske gospodarske skupnosti in zlasti člena 113 Pogodbe,

ob upoštevanju priporočila Komisije,

ker je treba skleniti Sporazum med Evropsko gospodarsko skupnostjo in Državo Izrael, podpisan v Bruslju 11. maja 1975, ter sprejeti izmenjavo pisem in izjave, priložene k tej sklepni listini, prav tako podpisane v Bruslju 11. maja 1975;

ker so koncesije za nekatere kmetijske proizvode, predpisane v Sporazumu, odvisne od izpolnjevanja določenih pogojev, ki bodo določeni v predpisih Skupnosti, sedaj v pripravi; ker je treba zato uporabo teh koncesij začasno prekiniti, dokler se navedena pravila ne sprejmejo;

ker Sporazum ustanovi Skupni odbor, so imenovani predstavniki Skupnosti v tem odboru,

SPREJEL NASLEDNJO UREDBO:

Člen 1

S to uredbo se v imenu Skupnosti sklene, sprejme in potrdi Sporazum med Evropsko gospodarsko skupnostjo in Državo Izrael, njeni protokoli ter izmenjava pisem in izjave, priložene k sklepni listini.

Besedila Sporazuma in sklepne listine so priložena k tej uredbi.

Člen 2

Z odstopanjem od člena 30 Sporazuma, Svet na predlog Komisije določi datum začetka uporabe tarifnih znižanj za naslednje proizvode, predpisane v členih 8 in 9 Protokola 1 k temu sporazumu: pire in kaša iz agrumov iz podštevilke 20.06 B II c) 1 ex dd), koncentrirani sokovi agrumov iz podštevilk 20.07 A III ex a) in ex b), pomarančni sok iz podštevilk 20.07 B II a) 1 in b) 1, paradižnikov sok iz podštevilk 20.07 B II a) 5 in b) 6 ter olupljeni paradižniki in paradižnikov koncentrat iz podštevilk 20.02 ex C skupne carinske tarife.

Člen 3

Na podlagi člena 30 Sporazuma da predsednik Sveta Evropskih skupnosti uradno obvestilo, da je Skupnost zaključila postopke, potrebne za začetek veljavnosti Sporazuma [1].

Člen 4

V Skupnem odboru iz člena 19 Sporazuma, Skupnost zastopa Komisija, ob pomoči predstavnikov držav članic.

Člen 5

Ta uredba začne veljati dan po objavi v Uradnem listu Evropskih skupnosti.

Ta uredba je v celoti zavezujoča in se neposredno uporablja v vseh državah članicah.

V Bruslju, 20. maja 1975

Za Svet

Predsednik

R. Ryan

[1] Datum začetka veljavnost tega sporazuma bo objavljen v Uradnem listu Evropskih skupnosti.
Uredba Komisije (EGS) št. 3083/73

z dne 14. novembra 1973

o sporočanju informacij, potrebnih za izvajanje Uredbe (EGS) št. 2358/71 o skupni ureditvi trga za semena

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske gospodarske skupnosti,

ob upoštevanju Uredbe Sveta (EGS) št. 2358/71 [1] z dne 26. oktobra 1971 o skupni ureditvi trga za semena, kakor je bila nazadnje spremenjena z Uredbo (EGS) št. 1707/73 [2], in zlasti člena 9 Uredbe,

ker člen 9 Uredbe (EGS) št. 2358/71 določa, da si države članice in Komisija sporočajo informacije, potrebne za izvajanje navedene uredbe; ker je v zvezi z informacijami, ki jih Komisiji sporočajo države članice, primerno, da se določi njihova vrsta in rok, v katerem jih je treba sporočiti;

ker so ukrepi, predvideni s to uredbo, v skladu z mnenjem Upravljalnega odbora za semena,

SPREJELA NASLEDNJO UREDBO:

Edini člen

Države članice sporočijo Komisiji informacije, določene v Prilogi, za vsako vrsto ali skupino sort, za katero je bila določena pomoč, in za vsak tip hibridne koruze za setev, za katero je bila določena referenčna cena, do navedenega datuma.

Ta uredba je v celoti zavezujoča in se neposredno uporablja v vseh državah članicah.

V Bruslju, 14. novembra 1973

Za Komisijo

Predsednik

François-Xavier Ortoli

[1] UL L 246, 5.11.1971, str. 1.

[2] UL L 175, 29.6.1973, str. 5.

--------------------------------------------------

PRILOGA

Št. | Vrsta podatkov (po vrsti in skupini sorte) | Datum, do katerega je treba zagotoviti informacijo |

leto žetve | koledarsko leto, ki sledi žetvi |

1 | Celotna površina, prijavljena za potrjevanje (v hektarjih) | 1. julij | |

2 | Celotna potrjena površina (v hektarjih) | 15. december | |

3 | Ocena pridelka (v 100 kg) | 15. december | |

4 | Predvidena količina, ki bo verjetno predstavljena za potrjevanje (predvidi se na podlagi predhodno potrjenih količin) (začasni podatki v 100 kg) | | 1. maj |

5 | Neto prodajna cena pridelovalca (začasne številke, v 100 kg) | | 1. maj |

6 | Celotna pridelana količina (v 100 kg) | | 1. oktober |

7 | Neto prodajna cena pridelovalca (dokončne številke, v 100 kg) | | 1. oktober |

8 | Skupni uvozi in izvozi (v 100 kg) za tržno leto | | 1. oktober |

9 | Zaloge žlahtniteljev in grosistov ob koncu tržnega leta (v 100 kg) | | 1. oktober |

10 | Cena franko meja (hibridna koruza za setev) (v 100 kg) | 1. december, 1. januar, 1. februar, 1. marec, 1. april |

--------------------------------------------------
9.

V skladu z oddelkom 2.2.1 Priporočila ESRB/2015/2 lahko ustrezni organi zadevne države članice izvzamejo GSPI ali DSPI, ki so pridobile dovoljenje v matični državni članici, na najvišji ravni bančne bonitetne konsolidacije, ki ne presegajo sestavljenega praga pomembnosti iz odstavka 8. Ustrezni organi morajo pri uporabi praga pomembnosti spremljati pomembnost izpostavljenosti GSPI in DSPI, ki so pridobile dovoljenje v matični državi članici, do francoskega sektorja nefinančnih družb ter koncentracijo izpostavljenosti GSPI in DSPI, ki so pridobile dovoljenje v matični državi članici, do velikih nefinančnih družb s sedežem v Franciji, pri tem pa se jim priporoča, da uporabijo francoski ukrep za predhodno izvzete GSPI ali DSPI, ki so pridobile dovoljenje v matični državi članici, na najvišji ravni bančne bonitetne konsolidacije, kadar se preseže sestavljeni prag pomembnosti iz člena 8. Ustrezne organe se tudi spodbuja, da druge udeležence na trgu v svoji jurisdikciji opozorijo na sistemska tveganja, povezana s povečanim finančnim vzvodom velikih nefinančnih družb s sedežem v Franciji.
(3)

Estonija je kot država članica z odstopanjem sodelovala v ERM II od 28. junija 2004. Eesti Pank je stranka Sporazuma z dne 16. marca 2006 med Evropsko centralno banko in nacionalnimi centralnimi bankami držav članic zunaj euroobmočja o določitvi operativnih postopkov za mehanizem deviznih tečajev v tretji fazi ekonomske in monetarne unije (1), kot je bil spremenjen s Sporazumom z dne 21. decembra 2006 (2), Sporazumom z dne 14. decembra 2007 (3) in Sporazumom z dne 8. decembra 2008 (4) (v nadaljnjem besedilu skupaj imenovani: Sporazum med centralnimi bankami o ERM II).
Sporočilo Komisije

o smernicah o državni pomoči za zaposlovanje

(2000/C 371/05)

(Besedilo velja za EGP)

Komisija bo še naprej ocenjevala sheme pomoči za zaposlovanje po merilih, določenih v obstoječih smernicah [1], ki bodo zato še naprej veljala do začetka veljavnosti revidiranih smernic o pomoči za zaposlovanje ali uredbe o oprostitvi za pomoč za zaposlovanje po Uredbi Sveta (ES) 994/98 z dne 7. maja 1998 [2] o uporabi členov 92 in 93 (zdaj 87 in 88) Pogodbe v nekaterih kategorijah horizontalne državne pomoči.

Poročilo predvideno v odstavku 30 obstoječih smernic, vključno z vabilom k pripombam za kateri koli problem, izhajajoč iz poročila, je na voljo na internetnem naslovu:

http://europa.eu.int/comm/competition

[1] UL C 334, 12.12.1995.

[2] UL L 142, 14.5.1998.

--------------------------------------------------
4.2

Ta sporazum je sestavljen v angleškem jeziku in pravilno podpisan s strani strank. ECB, ki hrani izvirni sporazum, pošlje overjeno kopijo sporazuma vsaki NCB v euroobmočju in zunaj euroobmočja. Sporazum se prevede v vse druge uradne jezike Skupnosti in se objavi v seriji C Uradnega lista Evropske unije.
Člen 8

Analiza na podlagi prejetih informacij

1. Agencija na podlagi informacij, predloženih v skladu s členi 4, 5, 6 in 7 Pravil, in dodatnih informacij, ki jih sporočijo udeleženci na trgu, analizira tržne trende in dobavne možnosti. Glavne rezultate te analize vključi v letno poročilo, ki ga vsako leto do 30. junija objavi na svojem spletnem mestu.
(a)

v skladu s členom 25(1)(b), (c), (f), (g) in (h) Uredbe pri izvajanju upravnih preiskav, preddisciplinskih in disciplinskih postopkov ter postopkov začasne odstranitve z delovnega mesta v skladu s členom 86 in Prilogo IX h Kadrovskim predpisom ter Sklepom evropskega varuha človekovih pravic z dne 4. novembra 2004 o izvajanju upravnih preiskav in disciplinskih postopkov, ter pri prijavi primerov uradu OLAF;
17.

Če tožeča in tožena stranka menita, da je to potrebno, lahko prva svojo utemeljitev dopolni z repliko, druga pa z dupliko. Za ti vlogi veljajo enake formalne zahteve kot za tožbo in odgovor na tožbo, vendar morata biti – ker sta fakultativni in dopolnilni – nujno krajši kot prvi vlogi. Okvir in razlogi ali očitki, ki so jedro spora, so bili že temeljito predstavljeni (ali izpodbijani) v tožbi in odgovoru na tožbo, zato je edini namen replike in duplike tožeči in toženi stranki omogočiti, da natančneje pojasnita svoje stališče ali podrobneje predstavita svojo utemeljitev v zvezi s pomembnim vprašanjem, pri čemer lahko tudi predsednik opredeli vprašanja, na katera naj bi se replika in duplika nanašali. Zato naj replika in duplika, razen v posebnih okoliščinah, ne bi bili daljši od 10 strani. Ta akta morata biti v sodnem tajništvu vložena v rokih, ki ju določi Sodišče, podaljšanje teh rokov pa predsednik dovoli samo izjemoma in na podlagi ustrezno obrazloženega predloga.
i.

pretehtati tveganje za pravice in svoboščine posameznika, na katerega se nanašajo osebni podatki, glede na tveganje za pravice in svoboščine drugih. Tveganja za pravice in svoboščine posameznika, na katerega se nanašajo osebni podatki, se navezujejo predvsem na njegovo zasebnost, ugled in trenutek, ko lahko začne uveljavljati svojo pravico do obrambe; in
SL Uradni list Evropske unije L 180/52

SPLOŠNO SODIŠČE

SPREMEMBE PRAKTIČNIH NAVODIL ZA STRANKE

SPLOŠNO SODIŠČE

ob upoštevanju člena 150 svojega Poslovnika;

ob upoštevanju Praktičnih navodil za stranke, sprejetih 5. julija 2007, kakor so bila spremenjena 16. junija 2009 in 17. maja 2010;

SPREJEMA TE SPREMEMBE PRAKTIČNIH NAVODIL ZA STRANKE:

Člen 1

1. V točki 106 se besedilo „je objektivni povzetek spora, ki ne povzema vseh razsežnosti trditev strank in katerega namen je omogočiti strankam, da preverijo, ali so njihovi tožbeni razlogi in navedbe pravilno povzeti, in drugim sodnikom v sestavi olajšati študij spisa. Vendar so v zadevah s področja intelektualne lastnine v poročilu za obravnavo navedeni le tožbeni razlogi“ nadomesti z besedilom „vsebuje le tožbene razloge“.

2. V točki 108 se izpusti prvi odstavek.

Člen 2

Te spremembe Praktičnih navodil za stranke se objavijo v Uradnem listu Evropske unije.

Veljati začnejo dan po objavi.
1.

Člen 1 se spremeni: a) odstavek 1, prva alinea, se nadomesti z naslednjim: „— določbe Pogodbe o delovanju Evropske unije so navedene s številko zadevnega člena navedene pogodbe in kratico ‚PDEU‘;“; b) odstavek 1, druga alinea, se nadomesti z naslednjim: „— določbe Pogodbe o ustanovitvi Evropske skupnosti za atomsko energijo so navedene s številko člena in kratico ‚PESAE‘;“; c) odstavek 1, tretja alinea, se nadomesti z naslednjim: „— Protokol o statutu Sodišča Evropske unije ‚Statut‘;“; d) v odstavku 1, četrta alinea, se besedi „Evropskih skupnosti“ nadomestita z besedama „Evropske unije“; e) odstavek 2, tretja alinea, se nadomesti z naslednjim: „— so ‚institucija‘ ali ‚institucije‘ institucije Unije, organi, uradi in agencije, ki so bili ustanovljeni s Pogodbama ali akti, sprejetimi za njuno izvajanje, in ki so lahko stranke pred Sodiščem za uslužbence.“.
4.

Člen 104(1) se spremeni na naslednji način: „1. Odločbe nacionalnih sodišč iz člena 103 se posredujejo državam članicam v izvirniku skupaj s prevodom v uradnem jeziku države naslovnice. Če je zaradi dolžine odločbe nacionalnega sodišča to potrebno, se navedeni prevod nadomesti s prevodom povzetka odločbe v uradnem jeziku države naslovnice, ki bo podlaga za stališče te države. Povzetek vključuje celotno besedilo vprašanja oziroma vprašanj, postavljenih za predhodno odločanje. Ta povzetek obsega zlasti, kolikor odločba nacionalnega sodišča te elemente vsebuje, predmet postopka v glavni stvari, bistvene trditve strank v glavni stvari, strnjeno predstavitev obrazložitve predložitvene odločbe, sodno prakso ter določbe prava Skupnosti in nacionalnega prava, na katere se sklicuje. V primerih iz tretjega odstavka člena 23 statuta se odločbe nacionalnih sodišč posredujejo državam pogodbenicam Sporazuma EGP, ki niso države članice, in Nadzornemu organu EFTA v izvirniku skupaj s prevodom odločbe oziroma, po potrebi, povzetka v enem izmed jezikov iz člena 29(1), ki ga izbere naslovnik. Kadar ima tretja država pravico, da se v skladu s četrtim odstavkom člena 23 statuta udeleži postopka predhodnega odločanja, se ji odločba nacionalnega sodišča posreduje v izvirniku skupaj s prevodom odločbe oziroma, po potrebi, povzetka v enem izmed jezikov iz člena 29(1), ki ga izbere zadevna tretja država.“;
Sprememba poslovnika Sodišča Evropskih skupnosti

SODIŠČE JE –

ob upoštevanju Pogodbe o ustanovitvi Evropske skupnosti in zlasti zadnjega odstavka člena 223 Pogodbe,

ob upoštevanju Pogodbe o ustanovitvi Evropske skupnosti za atomsko energijo in zlasti zadnjega odstavka člena 139 Pogodbe,

ob upoštevanju naslednjega:

(1) Zaradi pristopa novih držav članic je Svet s Sklepom z dne 19. aprila 2004 med drugim spremenil določbo Protokola o Statutu Sodišča glede števila sodnikov, ki sestavljajo veliki senat, in zato je treba določbe Poslovnika glede te sestave Sodišča prilagoditi.

(2) Ob upoštevanju odobritve Sveta z dne 19. aprila 2004 –

SPREJELO NASLEDNJE SPREMEMBE SVOJEGA POSLOVNIKA:

Člen 1

Poslovnik Sodišča Evropskih skupnosti z dne 19. junija 1991 (UL L 176, 4.7.1991, str. 7; popravek: UL L 383, 29.12.1992, str. 117), kakor je bil spremenjen 21. februarja 1995 (UL L 44, 28.2.1995, str. 61), 11. marca 1997 (UL L 103, 19.4.1997, str. 1, s popravkom: UL L 351, 23.12.1997, str. 72), 16. maja 2000 (UL L 122, 24.5.2000, str. 43), 28. novembra 2000 (UL L 322, 19.12.2000, str. 1), 3. aprila 2001 (UL L 119, 27.4.2001, str. 1), 17. septembra 2002 (UL L 272, 10.10.2002, str. 24, s popravkom: UL L 272, 19.10.2002, str. 24) in 8. aprila 2003 (UL L 147, 14.6.2003, str. 17), se spremeni:

1. v drugi alinei člena 11a se "11" nadomesti s "13";

2. v členu 11b(1) se "11" nadomesti s "13".

Člen 2

Te spremembe Poslovnika začnejo veljati na isti dan kakor Sklep Sveta z dne 19. aprila 2004 o spremembi Protokola o Statutu Sodišča.

V Luxembourgu, 20. aprila 2004

--------------------------------------------------
C 121/1

Izjava Komisije o Direktivi (EU) 2022/431 Evropskega parlamenta in Sveta o spremembi Direktive 2004/37/ES o varovanju delavcev pred tveganji zaradi izpostavljenosti rakotvornim ali mutagenim snovem pri delu (1)

Akcijski načrt in zakonodajni predlogi

(2022/C 121/01)

Obveznosti, naložene Komisiji v členu 18a, tretji odstavek, v zvezi s predstavitvijo akcijskega načrta in predložitvijo zakonodajnega predloga, ne smejo biti v nasprotju z institucionalnimi pristojnostmi Komisije in njeno pravico do pobude, ki izhaja neposredno iz Pogodb.

Člen 18a, tretji odstavek, se nanaša na člen 16 Direktive 2004/37/ES, ki določa obveznost določitve mejnih vrednosti na podlagi razpoložljivih podatkov, vključno z znanstvenimi in tehničnimi podatki, za vse tiste snovi, za katere je to mogoče. Pri izvajanju te določbe je Komisija pozvana tudi k predstavitvi akcijskega načrta iz člena 18a, tretji odstavek. Zaradi preglednosti bo ta akcijski načrt vseboval seznam naslednjih 25 novih ali spremenjenih snovi, ki jih je treba znanstveno oceniti. Ocene snovi s seznama bodo del uveljavljenega postopka, vključno s posvetovanjem s socialnimi partnerji, mnenjem Svetovalnega odbora za varnost in zdravje pri delu ter oceno učinka za pravočasno pripravo vseh potrebnih zakonodajnih predlogov.

(1) UL L 88, 16.3.2022, str. 1.